S-5019/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. nóvember 2022, á hendur A-kk-þgf A-kk-þgf, kt. [...], [...], Reykjavík, fyrir eftirtalin brot framin á höfuðborgarsvæðinu á árinu 2020 og 2021:

1. Fyrir skjala-, umferðar-, fíkniefna-, og vopnalagabrot með því að hafa, aðfaranótt laugardagsins 20. júní 2020, ekið bifreiðinni [...], undir röngum skráningarmerkjum en skráningarmerkin tilheyrðu bifreiðinni [...] og undir áhrifum ávana- og fíkniefna, og óhæfur til að stjórna henni örugglega (í blóði mældist amfetamín 985 ng/ml og tetrahýdrókannabínól 1,2 ng/ml) suður Háaleitisbraut í Reykjavík við gatnamótin að Ármúla, þar sem lögregla stöðvaði aksturinn, jafnframt á sama tíma haft í vörslum sínumí sölu- og dreifingarskyni, samtals 32,96 amfetamíni og 190 stk. af Gabapentin ratiopharm töflum og hníf, bitvopn, sem lögregla fann eftir leit í bifreiðinni og að dvalarstað ákærða að [...]. Lögreglan hafði afskipti af ákærða, en í kjölfarið var framkvæmd leit á ákærða sem og í bifreið hans. Einnig voru haldlagðir tveir símar og vog. ( sbr. munaskrá [...]og - [...]).

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018, 1. mgr. 157. gr. almennra hegningarlaga nr. 19/1940 og 1. mgr. 30. gr., sbr. 36. gr. vopnalaga nr. 19/1998.

2. Fyrir fíkniefnalagabrot, með því að hafa miðvikudaginn 13. janúar 2021 að Laugavegi [...]í Reykjavík haft í vörslum sínum í sölu- og dreifingarskyni, 174,91 gaf amfetamíni, 2,73 gaf MDMA, 0,50 millilítra af amfetamíni, 58 stk af Rivotríl töflur, sem lögregla fann eftir leit.

Telst þetta varða við 2. og 3. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019. Þá er krafist upptöku á 207,96 gaf amfetamíni, 2,73 gaf MDMA, 0,50 millilítrum af amfetamíni, 58. stk af Rivotríl töflum og 190 stk. af Gabapentin ratiopharm töflum, tveimur farsímum, vog, (sbr munaskrá nr. [...]og [...]) og hníf sem lagt var hald á, skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og 1. mgr. 37. gr. vopnalaga nr. 16/1998.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 31. október 2022, hefur ákærði ekki áður gerst sekurum refsiverða háttsemi.

Ákærða til málsbóta verður litið til játningar hans fyrir dómi, sbr. 8. tl. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 18 mánuði frá uppkvaðningu dómsins að telja.

Með vísan til lagaákvæða í ákæru eru gerð upptæk 207,96 gaf amfetamíni, 2,73 gaf MDMA, 0,50 millilítrum af amfetamíni, 58 stykki af Rivotríl töflum og 190 stykki af Gabapentin ratiopharm töflum, tveir farsímar, vog, (sbr munaskrá nr. [...] og [...]) og hnífur sem hald var lagt á við rannsókn málsins.

Ákærði greiði 121.598 krónur í sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, A-kk-nf A-kk-nf, sæti fangelsi í 4 mánuði en fullnustu refsingarinnar skal frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940.

Ákærði er sviptur ökurétti í 18 mánuði frá uppkvaðningu dómsins að telja.

Ákærði sæti upptöku á 207,96 gaf amfetamíni, 2,73 gaf MDMA, 0,50 millilítrum af amfetamíni, 58 stykkjum af Rivotríl töflum og 190 stykkjum af Gabapentin ratiopharm töflum, tveimur farsímum, vog, (sbr. munaskrá nr. [...]og [...]) og hnífi.

Ákærði greiði 121.598 krónur í sakarkostnað.

H-kvk-nf S-kvk-nf B-kvk-nf